Alkamas
Alkamas (it. Alcamo) – miestas pietų Italijoje, Sicilijos vakaruose, į pietvakarius nuo Palermo. Šalia miesto eina Palermo-Trapanio automagistralė. Verčiamasi žemės ūkiu, gaminamas vynas. Apylinkėse išgaunamas marmuras. Kurortas, žymus savo karštosiomis versmėmis. Yra XIV a. keturbokštė, Modikos grafų pilis, XVIII a. katedra su vertingomis freskomis, kitos XVII–XVIII a. bažnyčios. Netoliese yra senovinių miestų (Segestos ir Gibelinos) liekanos.